མདོར་བསྡུས་ན་དགེ་བཤེས་ལྷ་རམས་པ་ཞེས་པའི་མཚན་རྟགས་རླབས་ཆེན་དེ་ནི་ཁྱོད་ཀྱི་བརྩོན་འགྲུས་དང་བློ་གྲོས་ཀྱིས་བསྐྲུན་པ་དང་།དགེ་བཤེས་ལྷ་རམས་པའི་གདན་ཐོབ་ཀྱི་དམིགས་ཡུལ་ནི།ཐར་བ་མཆོག་གི་གོ་འཕང་ཐོབ་ཆེད་དམ།ཐུབ་བསྟན་དར་རྒྱས་ཡུན་གནས་ལ་ཕྱག་རྗེས་འཇོག་ཆེད་དམ།དཔལ་འབྱོར་དོན་དུ་གཉེར་བ་དང་གྲུབ་མཐའ་དང་ཡུལ་ཕྱོགས་འཐེན་འཁྱེར་གྱི་ཆེད་དུའམ།ཤ་རུས་ཉེ་འབྲེལ་གཉོར་བའི་མི་སྐྱའི་ཁྱིམ་བདག་ལྟ་བུ་ཞིག་ཏུ་འགྱུར་རྒྱུ་འམ།བུ་མོ་མཛེས་མ་རེ་མཐོང་ན་ལག་པ་གང་བྱུང་དུ་འགུལ་ཆོག་པ་དང་།ས་རྩོད་ཆུ་རྩོད་དང་།ཞིང་ཚིགས་མཚམས་པ།མཁར་ཁ་གྱང་གཏིང་རྩོད་སའི་ཁྲིམས་དཔོན་ཞིག་བྱེད་པའམ།ཁྲི་མཐོན་པོ་ལ་བསྡད་ནས་འདོད་ཆུང་ཆོག་ཤེས་བཤད་བཞིན་གཞན་གྱིས་རྔུལ་ཆུས་བསགས་པའི་སྒོར་མོ་དང་རྒྱུ་ནོར་ཆོག་ཤེས་མེད་པར་ལེན་ཞོར།འཇིག་རྟེན་ལ་རྟག་འཛིན་གྱི་བློ་ཇེ་ཆེར་གཏོང་ཐབས་སུ་ཤ་ཐང་དུ་འབད་བཞིན་པ་སོགས་ལས་གང་ཞིག་ཡིན་པ་གསལ་བོར་འདང་རེ་རྒྱོབས་དང་།དྲིན་ཆེན་ཚོ།རང་གི་སྤྱོད་པ་ལ་བདག་པོ་རྒྱགས་རོགས།